पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल/रायसेन। सिलवानी तहसील के पास गांव गुनगा में सुबह करीब 10.30 बजे के आसपास एक स्कार्पियो के पलट जाने से 4 लोगों की मौत हो गई, जबकि 5 गंभीर रूप से घायल हो गए। घायलों को भोपाल रैफर किया गया है। हादसा स्कार्पियों का टायर फट जाने से हुआ।
जानकारी के मुताबिक, स्कार्पियो क्रमांक-MP04 MV 7777 बेगमगंज से एक शादी समारोह के बाद वापस सिलवानी लौट रही थी। सिलवानी से करीब 4 किलोमीटर पहले गांव गुनगा के पास गाड़ी का टायर फट गया। इसके बाद गाड़ी अनियंत्रित होकर पलट गई।
हादसे में तीन लोगों की घटनास्थल पर ही मौत हो गई, जबकि एक घायल ने भोपाल ले जाते समय दम तोड़ दिया। इस घटना में पांच लोग गंभीर रूप से घायल हुए हैं, जिन्हें भोपाल रैफर किया गया है।
हादसे के मृतक-पियूष राय-बेगमगंज, श्रीमती कमलेश राय-बरेली, राहुल राय-दमोह और नरेश राय-गाडरवार।
ये हुए घायल-सुषमा राय और राजेश मालवीय दोनों जबलपुर, दीपक नेमा और विकास आदिवासी-सिलवानी, रश्मि मालवीय-भोपाल।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva bho_Deva zho_Hant eng_Latn